b'\n_START_ARTICLE_\nNykstan\xc4\x8di\xc5\xb3 laukin\xc4\x97s faunos ir floros r\xc5\xab\xc5\xa1i\xc5\xb3 tarptautin\xc4\x97s prekybos konvencija\n_START_PARAGRAPH_\nNykstan\xc4\x8di\xc5\xb3 laukin\xc4\x97s faunos ir floros r\xc5\xab\xc5\xa1i\xc5\xb3 tarptautin\xc4\x97s prekybos konvencija, dar \xc5\xbeinoma nuo angli\xc5\xa1ko sutrumpinimo kilusiu CITES (angl. Convention on International Trade in Endangered Species of Wild Fauna and Flora) arba Va\xc5\xa1ingtono konvencijos vardu, yra tarptautin\xc4\x97 sutartis, kuria siekiama kontroliuoti prekyb\xc4\x85 laukiniais augalais ir gyv\xc5\xabnais. Ji buvo priimta 1973 m. kovo 3 d. Va\xc5\xa1ingtone, o \xc4\xafsigaliojo 1975 m. liepos 1 d. Sutart\xc4\xaf yra ratifikav\xc4\x99 175 \xc5\xa1alys.\n_START_SECTION_\nVeikla\n_START_PARAGRAPH_\nKonvencija veikia suskirstydama augal\xc5\xb3 ir gyv\xc5\xabn\xc5\xb3 r\xc5\xab\xc5\xa1is \xc4\xaf tris apsaugos stiprumo kategorijas, nuo kuri\xc5\xb3 priklauso prekybos jomis ribojimo stiprumas. Kiekviena valstyb\xc4\x97 nar\xc4\x97 privalo tur\xc4\x97ti sav\xc4\x85 institucij\xc4\x85, kuri pri\xc5\xbei\xc5\xabr\xc4\x97t\xc5\xb3 \xc5\xa1alies importo, eksporto srautus ir u\xc5\xbetikrint\xc5\xb3, kad juose n\xc4\x97ra CITES s\xc4\x85ra\xc5\xa1e esan\xc4\x8di\xc5\xb3 r\xc5\xab\xc5\xa1i\xc5\xb3. I\xc5\xa1skirtiniais atvejais r\xc5\xab\xc5\xa1i\xc5\xb3 gabenimas i\xc5\xa1 vienos \xc5\xa1alies \xc4\xaf kit\xc4\x85 gali b\xc5\xabti leid\xc5\xbeiamas gavus licenzij\xc4\x85.\n_START_SECTION_\nInstitucijos\n_START_PARAGRAPH_\nKonvencij\xc4\x85 sudaro Nuolatinis komitetas, sekretoriatas, Gyv\xc5\xabn\xc5\xb3 ir Augal\xc5\xb3 komitetai, bei reguliari, kas trejus metus vykstanti \xc5\xa1ali\xc5\xb3 nari\xc5\xb3 konferencija.\n_START_SECTION_\nSaugomos r\xc5\xab\xc5\xa1ys\n_START_PARAGRAPH_\nCITES s\xc4\x85ra\xc5\xa1e \xc5\xa1iuo metu yra apie 5000 augal\xc5\xb3 ir 28 000 gyv\xc5\xabn\xc5\xb3 r\xc5\xab\xc5\xa1i\xc5\xb3. Jos skelbiamos pirmuose trijuose sutarties prieduose ir pagal tai suskirstytos \xc4\xaf Pirmojo priedo, Antrojo priedo ir Tre\xc4\x8diojo priedo r\xc5\xab\xc5\xa1is. Pirmajam priedui priklauso beveik 900 labiausiai saugom\xc5\xb3, netoli i\xc5\xa1nykimo ribos esan\xc4\x8di\xc5\xb3 r\xc5\xab\xc5\xa1i\xc5\xb3. Priklausymas Antrajam priedui taip pat u\xc5\xbetikrina stipri\xc4\x85 apsaug\xc4\x85, jame \xc4\xafra\xc5\xa1yta apie 33 000 r\xc5\xab\xc5\xa1i\xc5\xb3. Tre\xc4\x8diojo priedo r\xc5\xab\xc5\xa1ys apsaugotos ma\xc5\xbeiausiai, prekyba jomis leid\xc5\xbeiama turint atitinkamus sertifikatus.'